LIČKO-SENJSKA ŽUPANIJA
OPĆINA BRINJE
DJEČJI VRTIĆ „TRATINČICA“
UPRAVNO VIJEĆE
KLASA:601-02/26-05/39
URBROJ:2125-44-26-03-02
Brinje,27.03.2026.

Z A P I S N I K
s 39. sjednice Upravnog vijeća Dječjeg vrtića “Tratinčica” Brinje, održane 27.03.2026. godine s početkom u 10,00 sati u prostorijama Vrtića

Sjednici su nazočni:
Anita Smolčić, predsjednica, članica ispred Osnivača
Danijela Dasović Vranić, članica ispred Osnivača
Antonija Ugarković, članica ispred odgojitelja
Ružica Perković, ravnateljica Dječjeg vrtića 

Sjednici nisu nazočne:
Ana Fumić, članica ispred Osnivača-opravdala izostanak
Marija Draženović, članica ispred roditelja

 Predsjednice Upravnog vijeća gđa.Smolčić konstatirala je da su sjednici nazočna tri člana od ukupno pet i da se mogu donositi pravovaljane odluke.
Zatim  otvara raspravu po prijedlogu dnevnog reda.
         	Rasprave nije bilo pa je Predsjednice Vijeća dala na usvajanje slijedeći 
	
Dnevni red:

1. Usvajanje Zapisnika sa 38.sjednice Upravnog vijeća Dječjeg vrtića „Tratinčica“ Brinje
1. [bookmark: _Hlk193796343]Razmatranje zamolbi po raspisanom natječaju za odgojitelje/ice u Dječjem vrtiću „Tratinčica“ Brinje
1. Razmatranje i usvajanje Financijskog izvješća Dječjeg vrtića „Tratinčica“ Brinje za 2025.godinu  
1. Razno

	Upravno vijeće je jednoglasno, s tri glasa ZA, usvojilo dnevni red 39.sjednice Upravnog vijeća.

Ad/1.Usvajanje Zapisnika s 38. sjednice Upravnog vijeća Dječjeg vrtića “Tratinčica” Brinje.
         	 Gđa.Smolčić dala je Zapisnik s 38. sjednice Upravnog vijeća na raspravu.
	Rasprave nije bilo pa je dala Zapisnik na glasovanje.
         	Upravno vijeće je jednoglasno, s 3 glasa ZA, usvojilo 
  	Zapisnik s 38. sjednice Upravnog vijeća Dječjeg vrtića „Tratinčica“ Brinje.

	 
			
Ad/2.Razmatranje zamolbi po raspisanom natječaju za odgojitelje/ice u Dječjem vrtiću „Tratinčica“ Brinje
	Obrazloženje po ovoj točki dala je ravnateljica koja je istaknula da je na temelju članka 26.Zakona o predškolskom odgoju i obrazovanju  (Narodne novine br.10/97, 107/07, 94/13, 98/19, 57/22 i  101/23) Upravno vijeće dana 11.03.2026.g.donijelo Odluku o raspisivanju Natječaja za tri (3) odgojitelja/ice na određeno puno radno vrijeme.
Natječaj je objavljen 12.03.2026. i trajao do 19.03.2026.godine. Objavljen je na mrežnoj stranici Hrvatskog zavoda za zapošljavanje te na mrežnoj stranici i oglasnoj ploči Vrtića.
Na objavljeni Natječaj pristigle su tri (3) zamolbe.
Uvjeti za radno mjesto definirani su gore navedenim Zakonom, Pravilnikom o vrsti stručne spreme stručnih suradnika, vrsti i stupnju stručne spreme ostalih djelatnika u dječjem vrtiću te Pravilnikom o unutarnjem ustrojstvu i načinu rada Dječjeg vrtića „Tratinčica“ Brinje.
Sve prijave sadrže potpunu dokumentaciju ali nijedna kandidat ne zadovoljava gore navedene uvjete te se prijavljeni kandidati zapošljavaju kao nestručne zamjene na pet mjeseci. Predsjednica g-đa Smolčić daje 2.točku dnevnog reda na raspravu.
 Nakon duže rasprave Upravno vijeće je jednoglasno s 4 glasa ZA donijelo

					ODLUKA
 da se na poslove odgojitelja na određeno puno radno vrijeme zaposle Ivana Pernar, Julija Milohnoja i Anita Grgurić do 31.08.2026.godine.

Ad/4.Razmatranje i usvajanje Financijskog izvješća Dječjeg vrtića „Tratinčica“ Brinje za 2025.godinu  
Predmetno Izvješće ukratko je obrazložila  ravnateljica Dječjeg vrtića „Tratinčica“ gđa Ružica Perković koja je navela da su ukupni prihodi ostvareni u iznosu od 274.202,85 €. Prihodi od JLSP iznose 195.035,32 €, participacija roditelja 45.227,24 €, prihod od  kamata na depozit 3,65 €, prihodi od donacija 5.000,00 € te prihod od HZZZ za zapošljavanje dva djelatnika 20.986,64 €.
Što se tiče rashoda, Ravnateljica je kazala da su rashodi vrtića ostvareni u iznosu 288.631,76 € što je 7,9% više od plana. U vrtiću radi devet djelatnica i plaće su sa porezima i doprinosima ostvarene 97% od plana. 
Ostali rashodi za zaposlene iznose 17.280,00 € (božićnica, uskrsnica, regres).
Troškovi prijevoza na posao iznose 7.153,51 €.
Materijalni rashodi za nabavu namirnica iznose 10.655,21 €. Ostali materijalni rashodi: uredski materijal, materijal za rad s djecom, potrošni materijal i materijal za čišćenje i održavanje iznose 3.619,66 €. Trošak ogrijeva i energije iznose 3.901,10 €.  Naknada za rad predstavničkih tijela  (upravno vijeće) iznosi 3.577,80 €.
Trošak nabave imovine iznosio je 14.263,99 € i odnosi se na nabavu perilice, kosilice, štednjaka, kutića kuhinje, gulilice krumpira i posuđa zbog povećanog broja djece.
Usluge zaštite na radu iznosile su 2.360,77 € i odnose se na servis dimnjaka, peći, vatrogasnih aparata.
Rashodi za nabavu igrački iznosili su 3.810,35 €.
Preostali troškovi odnose se na naknade za uređenje voda, HRT pristojbe i ostalo.
	
Na kraju godine ostvaren je prihod u iznosu od 274.202,85 €,a rashodi su iznosili 288.631,91€.
Ostvaren je manjak prihoda u iznosu od 14.428,91 €

Manjak prihoda je nastao jer su u rashode uzeti troškovi koji se odnose na mjesec prosinac 2025.godine a prihod za financiranje 12.mjeseca nije ostvaren. Plaćanje obveza za 12.mj.izvršeno je u mjesecu siječnji 2026.g.
	Odnos financiranja Osnivač/ roditelji za ovo razdoblje nemoguće je prikazati jer je veliki broj djece upisan i počeo pohađati vrtić u drugoj polovici godine a troškovi se odnose na cijelu godinu.
 	Nakon iznijetog obrazloženja Predsjednica otvara raspravu.
	
	Pošto se više nitko nije javio za riječ, Predsjednica je 3. točku dnevnog reda dala na glasovanje.
Upravno vijeće je jednoglasno, s 3 glasa ZA, donijelo 

Z A K L J U Č A K
o usvajanju Financijskog izvješća za 2025. godinu

I
Upravno vijeće Dječjeg vrtića “Tratinčica” Brinje razmotrilo je i prihvatilo Financijsko izvješće Dječjeg vrtića «Tratinčica» Brinje za 2025. godinu, u predloženom tekstu, koji čini sastavni dio ovog Zaključka i isto dostavlja Općinskom načelniku na znanje i Općinskom vijeću na raspravu i usvajanje.
II
         Ovaj Zaključak stupa na snagu danom donošenja.
Tekst Zaključka i Izvješća prilaže se ovom Zapisniku i čini njegov sastavni dio. 
	

Ad/4.Razno
	Pod ovom točkom nije bilo rasprave.
Nakon iscrpljenog dnevnog reda, Predsjednica Upravnog vijeća zahvalila se svima na radu te u 10,50 sati zaključila 39. sjednicu Upravnog vijeća.
Zapisničar:   
Antonija Ugarković
   								 Predsjednice Upravnog vijeća:
								Anita Smolčić, mag.oec.
	

